อยากสอบถามค่ะ ก่อนจะตั้งครรภ์ได้ไปหา ตรวจภายในมาค่ะ บอกว่ามดลูกไม่โต แล้วตอนนี้กำลังตั้งครรภ์ได้เดือนกว่า อยากถามว่า มดลูกไม่โตนี่มีผลอะไรกับเด็กในท้องมั้ยค้ะ จะมีผลให้แท้งหรืออะไรหรือป่าวค้ะ
สวัสดีค่ะ มดลูกไม่โตก่อนที่จะตั้งครรภ์น่าจะเป็นการบอกว่าเป็นมดลูกที่ปกตินะคะ ไม่มีก้อนเนื้องอกอะไรที่จะมาขัดขวางการตั้งครรภ์ค่ะ คิดว่าคุณท่านน่าจะหมายความว่าอย่างนี้นะคะ เวลาตั้งครรภ์มดลูกก็จะค่อยๆโตขึ้นเรื่อยๆอยู่แล้วค่ะ แนะนำไปฝากครรภ์ตามสถานพยาบาลที่สะดวกและสอบถามอาการที่สงสัยกับสูตินรีแพทย์เป็นระยะค่ะ